โรงเรียนสระแก้ว

โรงเรียนสระแก้ว เป็นโรงเรียนระดับมัธยมศึกษาและเป็นโรงเรียนประจำจังหวัดสระแก้ว สังกัดกระทรวงศึกษาธิการ ตั้งอยู่ที่ 58 ถนนสุวรรณศร ตำบลสระแก้ว อำเภอเมืองสระแก้ว จังหวัดสระแก้ว

ประวัติ 

โรงเรียนสระแก้ว ได้จัดตั้งขึ้น เมื่อวันที่ 17 เดือนพฤษภาคม พ.ศ. 2501 แต่เดิมอาศัยโรงเรียนวัดสระแก้ว (ประชาบาล) ซึ่งตั้งอยู่ในที่ดินราชพัสดุริมถนนสุวรรณศร บริเวณห้างแว่นบิวตี้ฟูลในปัจจุบัน เป็นอาคารไม้เก่าแก่ชั้นเดียวใต้ถุนสูงอาศัยเป็นที่เรียนโดยเปิดทำการเรียนการสอนครั้งแรก ในระดับชั้นมัธยมศึกษาปีที่ 4 หรือมัธยมศึกษาปีที่ 1 ในปัจจุบัน
 
ปี พ.ศ. 2509 นายประยูร เทียมเพ็ชร์ คหบดีอำเภอสระแก้ว ได้มอบกรรมสิทธิ์ที่ดินให้แก่กรมสามัญศึกษาจำนวนเนื้อที่ 16 ไร่ 3 งาน 39 ตารางวา หมู่ที่ 7บ้านคลองจาน ริมถนนสุวรรณศร ต.สระแก้ว ซื่งเป็นที่ตั้งของโรงเรียนในปัจจุบัน และในปีเดียวกันนี้ได้รับงบประมาณจากกรมสามัญศึกษา สร้างอาคารเรียนแบบ212 ครึ่งหลังจำนวน 6 ห้องเรียน จึงย้ายมาเรียนที่อาคารหลังใหม่เมื่อวันที่ 9 มิถุนายน พ.ศ. 2510 เป็นต้นมา
 
ปี พ.ศ. 2516 เข้าโครงการปรับปรุงโรงเรียนมัธยมศึกษาในชนบท (คมช.) รุ่นที่ 10 กรมสามัญศึกษาให้ความช่วยเหลือวัสดุ ครุภัณฑ์ สายวิชาชีพ สายวิชาศิลปศึกษา วิทยาศาสตร์และห้องสมุด
 
ปี พ.ศ. 2535 เข้าโครงการขยายโอกาสทางการศึกษานักเรียนชั้นมัธยมศึกษาตอนต้น กรมสามัญศึกษา (คอมต.สศ.) จนถึงปัจจุบันโรงเรียนสระแก้วได้มีการพัฒนามาโดยตลอด มีอาคารเรียนและอาคารประกอบต่าง ๆ พร้อมกับจำนวนครูและนักเรียนที่เพิ่มขึ้นด้วย ต่อมานายประยูร เทียมเพ็ชร ได้บริจาคที่ดินเพิ่มเติม ปัจจุบันโรงเรียนสระแก้วมีเนื้อที่ทั้งสิ้น 33 ไร่ 1 งาน 34 ตารางวาเปิดสอนนักเรียนในระดับช่วงชั้นที่ 3 ระดับชั้นมัธยมศึกษาตอนต้นและช่วงชั้นที่ 4 ระดับมัธยมศึกษาตอนปลาย

ปี พ.ศ. 2553 โรงเรียนสระแก้วได้ผ่านการคัดเลือกให้เป็นโรงเรียนมาตรฐานสากล

ปี พ.ศ. 2561 ได้รับรางวัลโรงเรียนการบริหารจัดการคุณภาพตามเกณฑ์สำนักงานคณะกรรมการการศึกษาขั้นพื้นฐาน (OBECQA)

ศิษย์เก่าที่มีชื่อเสียง 
 ฐานิสร์ เทียนทอง อดีตรัฐมนตรีช่วยว่าการกระทรวงมหาดไทย

หลักสูตรการเรียนการสอน

ระดับมัธยมศึกษาตอนต้น (มัธยมศึกษาปีที่ 1-3) 
ห้องเรียนพิเศษ ประกอบด้วย 5 หลักสูตร ได้แก่
 โครงการห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม (SMTE)
 โครงการห้องเรียนพิเศษส่งเสริมความสามารถทางวิทยาศาสตร์ คณิตศาสตร์และคอมพิวเตอร์ (Top Star)
 โครงการห้องเรียนพิเศษภาษาอังกฤษ (Smart Room)
 โครงการห้องเรียนโครงการพัฒนาประเทศไทยเป็นศูนย์กลางการศึกษาในภูมิภาค (Education Hub)
 ห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม (STEM)

ห้องเรียนปกติ ประกอบด้วย 4 หลักสูตร ได้แก่
 กลุ่มการเรียนวิทยาศาสตร์–คณิตศาสตร์
 กลุ่มการเรียนภาษาอังกฤษ–ภาษาจีน
 กลุ่มการเรียนศิลปะ–การท่องเที่ยวและการโรงแรม
 กลุ่มการเรียนการอาชีพ (คหกรรม–เกษตร–อุตสาหกรรม–ธุรกิจ)

ระดับมัธยมศึกษาตอนปลาย (มัธยมศึกษาปีที่ 4-6) 
ห้องเรียนพิเศษ ประกอบด้วย 5 หลักสูตร ได้แก่
 โครงการห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม (SMTE)
 โครงการห้องเรียนพิเศษส่งเสริมความสามารถทางวิทยาศาสตร์ คณิตศาสตร์และคอมพิวเตอร์ (Top Star)
 โครงการห้องเรียนพิเศษภาษาอังกฤษ (EIS)
 โครงการห้องเรียนพิเศษวิทยาการคอมพิวเตอร์ (Computer Science)
 ห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม (STEM)

ห้องเรียนปกติ ประกอบด้วย 3 หลักสูตร ได้แก่
 แผนการเรียนวิทยาศาสตร์ - คณิตศาสตร์
 แผนการเรียนศิลป์ - ภาษา
 แผนการเรียนศิลป์ - คำนวณ

ทำเนียบผู้บริหารสถานศึกษา

อ้างอิง 

 วารสารโรงเรียนสระแก้ว 2552
 เว็บไซต์โรงเรียนสระแก้ว
 โรงเรียนสระแก้ว 
 สำนักงานเขตพิ้นที่การศึกษามัธยมศึกษา เขต 7 
 ห้องเรียนพิเศษวิทยาศาสตร์ 
 รายชื่อห้องเรียนในโครงการห้องเรียนพิเศษวิทย-คณิต 
 
 
 http://sakaeoschool.ac.th/data_17332

แหล่งข้อมูลอื่น 

 โรงเรียนสระแก้ว 
 สำนักงานเขตพิ้นที่การศึกษามัธยมศึกษา เขต 7 
 ห้องเรียนพิเศษวิทยาศาสตร์ 
 รายชื่อห้องเรียนในโครงการห้องเรียนพิเศษวิทย-คณิต 

โรงเรียนมัธยมศึกษาขนาดใหญ่
โรงเรียนประจำจังหวัด
โรงเรียนสังกัดสำนักงานเขตพื้นที่การศึกษามัธยมศึกษาสระแก้ว
โรงเรียนที่มีอัตราการแข่งขันสูง
โรงเรียนที่ก่อตั้งในปี พ.ศ. 2501
สิ่งก่อสร้างในอำเภอเมืองสระแก้ว